b'\n_START_ARTICLE_\nRen\xc3\xa9 Coty\n_START_SECTION_\nEl\xc3\xa4m\xc3\xa4 ennen presidenttiytt\xc3\xa4\n_START_PARAGRAPH_\nRen\xc3\xa9 Coty syntyi Le Havressa, ja h\xc3\xa4n alkoi opiskella Caenin yliopistossa, jossa h\xc3\xa4n suoritti opinnot loppuun vuonna 1902. H\xc3\xa4n opiskeli lakitiedett\xc3\xa4. H\xc3\xa4n kiinnostui politiikasta, ja vuonna 1907 h\xc3\xa4n liittyi Radikaalipuolueen j\xc3\xa4seneksi.\n_START_SECTION_\nPresidenttin\xc3\xa4\n_START_PARAGRAPH_\nCoty voitti Ranskan presidentinvaalit 23. joulukuuta 1953 13. \xc3\xa4\xc3\xa4nestyksess\xc3\xa4. H\xc3\xa4n astui virkaansa 16. tammikuuta 1954. Cotyn vaikutus Ranskan politiikkaan oli v\xc3\xa4h\xc3\xa4isempi kuin edelt\xc3\xa4j\xc3\xa4ll\xc3\xa4\xc3\xa4n. H\xc3\xa4nen presidenttikaudellaan k\xc3\xa4ytiin verist\xc3\xa4 Algerian sotaa. T\xc3\xa4m\xc3\xa4 kuohutti my\xc3\xb6s Ranskan sis\xc3\xa4politiikkaa, ja vuonna 1958 Coty pyysikin Charles de Gaullea p\xc3\xa4\xc3\xa4ministeriksi vakauttamaan maan tilanteen.'